O‘zbekiston boks jamoasi Osiyo o‘yinlarida ikkinchi oltin medalni rasmiylashtirdi. -56 kg vazn toifasidagi final jangida Miraziz Mirzaxalilov shimoliy koreyalik Jo Xyo Namga qarshi chiqdi. Mirzaxalilov 3-raundda raqibni tang ahvolga solib qo‘ydi va shimoliy koreyalik bokschi jangni davom ettira olmadi, referi texnik nokaut qayd etdi. Shu paytgacha to‘plangan ballar bo‘yicha o‘zbekistonlik sportchi g‘olib deb topildi - 19:19, 19:19, 20:18, 19:19, 19:19. Mirzaxalilov Osiyo o‘yinlari chempioniga aylandi. Bu O‘zbekiston boks jamoasining ikkinchi oltin medali bo‘ldi va O‘zbekiston delegatsiyasining Osiyo o‘yinlaridagi oltin medallari soni 17taga yetdi. Oldinda yana 4 nafar o‘zbekistonlik bokschi ringga chiqadi:  -60kg: Shunqor Abdurasulov - Tsendbaatar Yerdenebat (Mo‘g‘uliston)  -64kg: Iqboljon Xoldorov - Chinzorig Baatarsux (Mo‘g‘uliston)  -69kg: Bobousmon Baturov - Aslanbek Shimbergenov (Qozog‘iston)  -75kg: Isroil Madrimov - Abilxan Amankul (Qozog‘iston)